«Barselona» muxlislari Nyu-Yorkda keng ko‘lamli aksiya o‘tkazishdi. Klub rasmiy saytida xabar berilishicha, kataloniyaliklarning minglab muxlislari Manhettenda, Brayant-Park xiyobonida yig‘ilishgan va jamoaning ulkan futbolkasini hosil qilishgan. Marosimda «Barselona» prezidenti Xosep Mariya Bartomeu, klub boshqaruv kengashi a’zolari, shuningdek, klubning sobiq futbolchilari Terri Anri va Juliano Belletti ham qatnashgan. Aktsiyada jami 3230 kishi ishtirok etgan, ular «Barselona»ning ulkan futbolkasini hosil qilish uchun boshlari uzra jamoa ranglari aks etgan qog‘ozlarni tutib turishgan.